כל מה שרציתם לגעת על מחלת גושה!
אתר הזכויות הרפואיות שלי מציע מידע וסיוע של אנשי מקצוע לסובלים ממחלת גושה...
זכויות רפואיות > מחלות וליקויים> גושה
מחלת גושה והזכויות בגינה
סובל ממחלת גושה? חשוב שתדע, המדינה תדאג לזכויות הרפואיות שלך על מנת לעזור בהתמודדות עם המחלה, בין היתר תוכל לקבל קצבאות מביטוח לאומי, הטבות שונות והחזרי מס הכנסה.
כדי לממש את הזכויות המגיעות לך, עליך להגיש מגוון אישורים רפואיים, טפסים ומסמכים לגורמים הרלוונטיים ולהקפיד על הכללים לכך. ההמתנה לקבלת הפנייה עלולה להיות ארוכה, ודורשת סבלנות רבה.
רוצה לדעת מה הזכויות שמגיעות לך בגין מחלת גושה ומה אתה צריך לעשות כדי לממש אותן בדרך הכי מהירה וללא בירוקרטיה?
מחלת גושה - מה זה אומר?
מחלת גושה הינה מחלה תורשתית נדירה אשר מתגלה בעיקר בקרב יהודי אשכנז. מחלה זו נובעת ממחסור מולד באנזים אשר אחראי על פירוק השומנים בגוף ועקב כך גם פוגעת בחילוף החומרים. מחלת גושה עוברת באופן רצסיבי בין הדורות במשפחה מבלי לדעת כלל על קיומה והיא מתבטאת באופנים שונים בקרב החולים.
ישנם מקרים בהם תינוקות הנולדים כשהם כבר פגועים בצורה קשה מהמחלה וישנם גם חולים שהמחלה מתגלה אצלם בגיל מבוגר, מבלי שהם יחוו כלל את הסימפטומים שלה. עם זאת ניתן לאתר את הנשאות של המחלה באמצעות בדיקות גנטיות, רצוי אצל בני זוג שלפחות אחד מהם ממוצא אשכנזי וכן באמצעות בדיקת מי שפיר לאחר הכניסה להריון.
קיימים שלושה סוגים של מחלת גושה:
סוג ראשון: אינו מערב את מערכת העצבים המרכזית ואינו כולל תסמינים נוירולוגיים. סוג זה הינו הנפוץ ביותר ומתגלה בעיקר בקרב מבוגרים.
סוג שני: מערב את מערכת העצבים המרכזית. זהו הסוג החמור ביותר, כאשר התינוקות נולדים כבר עם המחלה ונושאים תסמינים נוירולוגיים קשים. סוג זה גורם לתמותת התינוקות כעבור שנתיים עד שלוש שנים מלידתם.
סוג שלישי: אף הוא מערב את מערכת העצבים המרכזית, תוקף בעיקר ילדים צעירים ובני נוער אשר סובלים מתסמינים נוירולוגיים שמתפתחים באופן הדרגתי.
מחלת גושה מתאפיינת בסימפטומים הבאים:
הפגם הגנטי המולד שגורם למחלת גושה, מביא להצטברות חומר שומני בשם גלוקוסרברוסיד בכל תאי הגוף, דבר המגדיל את התאים.
הגוף מאבד מינרליים חיוניים לעצמות, דבר שגורם לירידה בצפיפות העצם ועקב כך לשברים.
הצטברות שומן במוח העצם, אשר פוגעת בייצור הנורמלי של תאי דם אדומים ועקב כך גורמת לאנמיה.
הצטברות שומנים בכמויות גדולות בכבד ובטחול, דבר שגורם להגדלתם באופן משמעותי ועקב כך לפגיעה בתפקודם.
כתוצאה מהפגיעה במח העצם ובטחול, חלה ירידה במספר טסיות דם, דבר שעלול להביא לדימומים מסוכנים.
הפגיעה הנוירולוגית המאפיינת מחלות גושה מסוג 2 ו-3 עלולה לגרום לפגיעה שכלית, פגיעה בתפקודו של גזע המוח, פרכוסים, פגיעה ביכולת התזוזה של העיניים ופגיעה מוטורית.
הסימפטומים מופיעים בדרגת חומרה שונה בין אדם לאדם, מדרגת כאב קל ועד לסבל קשה מנשוא. ישנם חולים הנזקקים לטיפולים תכופים ולעתים אף לטיפול יומיומי ולהשגה צמודה.
אבחון המחלה נעשה על ידי בדיקת דם פשוטה, אשר בודקת את רמת פעילות האנזים בתאי הדם ואילו הטיפול המקובל במחלה הינו טיפול באנזים חליפי וכן טיפול חדשני באמצעות מעכב סובסטרט.
ההטבות שאתה זכאי להן:
במידה וילדך סובל ממחלת גושה ונקבעה לו נכות בשיעור של 100%, אתה זכאי לניכוי שתי נקודות מס.
קצבאות המוסד לביטוח לאומי:
קצבת נכות כללית: קצבה אשר ניתנת לחולה סוכרת מגיל 18 ועד לגיל הפרישה וזאת בכפוף לקיום תנאים מסוימים לגבי שיעור ההכנסה שלו, נמוך מ-60% מהשכר הממוצע, שיעור הנכות הרפואית שלו, לפחות 60% או 40% נכות הכוללים ליקוי נכות אחד בשיעור של לפחות 25% ושיעור אובדן הכושר שלו להשתכר, לפחות 50%.
קצבת ילד נכה: ילדים חולי גושה בעלי 100% נכות רפואית זכאים לקצבת ילד נכה עד גיל 18. הקצבה נועדה עבור ההורים לצורך סיוע כלכלי בגידול הילד ובסיפוק צרכיו הרפואיים.
קרא ותדע על: פטור ממס ומי זכאי לכך?
לצורך מימוש הזכויות הרפואיות הניתנות לסובלים ממחלת גושה וכדי לקבל החזר מס, יש למלא טפסי בקשה באופן מלא ומדויק ולהגישם בפני הגורמים המתאימים במועד שנקבע לכך.
הליך הבקשה מאוד ארוך ועלול להיות כרוך בלא מעט טרטורים, אנרגיה וזמן. אנשים רבים ניסו לקבל את המגיע להם לבד ונתקלו בדחייה על הסף מצד המוסדות הבירוקרטיים. על מנת שזה לא יקרה גם לך, מומלץ לפנות לאנשי מקצוע שמבינים בתחום.
עדכון אחרון: 24/08/2017 17:55
קרישיות יתר וכל הזכויות בגינה שיטת שקלול אחוזי הנכות שלך מידע מלא ומקיף על אטרופיה נכות תפקודית ומשמעויותיה זכויות בשל אי ספיקת כליות איך מקבלים קצבת ניידות